คลังชงครม.ช่วยเกษตรกร1.4พันล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — คลังเตรียมชง ครม. ของบ 1,400 ล้านบาท ชดเชยให้ ธ.ก.ส. ช่วยพักเงินต้นและดอกเบี้ยให้เกษตรกรที่ได้รับผลกระทบจากเพลี้ยกระโดด 
นายกรณ์ จาติกวณิช รมว.คลัง ในฐานะประธานคณะกรรมการธนาคารเพื่อการเกษตรและสหกรณ์การเกษตร (ธ.ก.ส.) กล่าวในระหว่างการเดินทางตรวจเยี่ยมประชาชนในพื้นที่ จ.พิษณุโลก และสุโขทัยว่า ธ.ก.ส. จะเสนอให้กระทรวงการคลังนำเรื่องการชดเชยภาระดอกเบี้ยให้เกษตรกรที่ได้รับผลกระทบจากเพลี้ยกระโดดสีน้ำตาลวงเงิน 1,400 ล้านบาท ให้กับที่ประชุมคณะรัฐมนตรี (ครม.) พิจารณาภายใน 1 เดือน 
ทั้งนี้ มั่นใจว่ารัฐจะชดเชยความเสียหายให้เกษตรกรที่ได้รับผลกระทบจากเพลี้ยกระโดดในนาข้าวได้ในอัตรา 606 บาทต่อไร่ต่อราย ซึ่งได้รับการรายงานว่าสำนักงบประมาณจะเร่งโอนในเดือน พ.ค.
นายลักษณ์ วจนานวัช ผู้จัดการ ธ.ก.ส. กล่าวว่า มาตรการเพื่อบรรเทาผลกระทบให้เกษตรกรมี 2 มาตรการ ได้แก่ การชดเชยความเสียหาย 606 บาทต่อไร่ต่อราย สำหรับมาตรการที่ 2 ได้แก่ กระทรวงเกษตรฯ รับลงทะเบียนเกษตรกรในพื้นที่ที่ได้รับความเสียหายรุนแรง ซึ่งต้องมีการไถกลบพื้นที่เพื่อตัดวงจรเพลี้ยกระโดดไม่ให้ลุกลาม โดยจะได้รับชดเชยค่าเสียหาย 2,280 บาทต่อไร่ต่อราย และแม้ว่าจะยังต่ำกว่าต้นทุนที่ไร่ละ 3,000 บาท แต่ถือว่าเป็นมาตรการช่วยเหลือจากรัฐ เพื่อบรรเทาผลกระทบให้เกษตรกร 
เบื้องต้นจากการสำรวจพบว่า มีลูกค้าของ ธ.ก.ส. ที่ได้รับผลกระทบ 7.76 หมื่นราย คิดเป็นวงเงิน 1.37 หมื่นล้านบาทซึ่งแบ่งความช่วยเหลือได้ 2 ส่วน ได้แก่พวกที่กระทบไม่มาก ธ.ก.ส. จะพักหนี้เงินต้น และดอกเบี้ยให้เป็นเวลา 1 ปี โดยที่ไม่ขอเงินชดเชยจากรัฐ ซึ่งในส่วนนี้มีเกษตรกรที่เข้าเกณฑือยู่ 7,890 ราย วงเงิน 1,311 ล้านบาท และกรณีที่ได้รับผลกระทบหนัก จะขยายเวลาในการชำระหนี้และงดคิดดอกเบี้ยให้เป็นเวลา 2 ปี เริ่มตั้งแต่ปีบัญชี 5253 มีเกษตรกรกว่า 6.97 หมื่นราย คิดเป็นมูลหนี้ 1.24 หมื่นล้านบาท โดยจะขอให้ ครม.ชดเชยค่าดอกเบี้ยกว่า 1,000 ล้านบาท 
นอกจากนี้ ธ.ก.สง ยังพิจารณาปล่อยกู้ให้เกษตรกรเพื่อฟื้นฟูการผลิตอีกรายละ 1 แสนบาท คิดดอกเบี้ยต่ำเพียง 3% เมื่อเทียบกับดอกเบี้ยปกติซึ่งอยู่ที่ 6.75 9.75 % 
ทั้งนี้คิดเป็นภาระที่รัฐ จะต้องจ่ายเงินชดเชยให้ ธ.ก.ส. เพื่อดำเนินการตาม 2 มาตรการดังกล่าว รวมเป็นเงินกว่า 1,400 ล้านบาท